JohanHeinsen/ENO huggingface dataset:
Viborger Samler, 1848-03-27
Jndenlandske Efterretninger. Under 24de dennes har Hs. Majestæt allernaadigst udnævnt: Geheime-Statsminister Grev A. W. Moltke til Premierminister samt tillige Finantsminister, og skal han som saadan indtil videre forestaae det kongl. Rentekammer, den kongl. Finantsdeputation og den kongl. Direction for Statsgielden og den synkende Fond, indtil Finantsministeriet kan organiseres, hvorhos han indtil nærmere allerhøieste Ordre har at varetage samtlige til Marinen henhørende Sager. Geheime-Statsminister C.E. Bardensleth til Justitsminister, og skal han som saadan indtil videre forestaae det kongl. danske Cancelli, indtil Justits=Ministeriet kan organiseres. Kammerherre, Grev F. M. Knuth til Minister for de udenlandske Sager, og har han derhos indtil nærmere allerhøieste Ordre at varetage samtlige under det kongl. SlesvigHolsteen-Lauenborgske Cancelli henhørende Sager. Kammerpræsident C. A. Bluhme til Handels=Minister, og skal han som saadan indtil videre forestaae det kongelige General-Toldkammer- og Commerce-Collegium, indtil Ministeriets Organisation kan foregaae. Magister D.G. Monrad til Minister for Kirke- og Underviisningsvæsen, og skal han som saadan forestaae den kongelige Direction for Universitetet og de lærde Skoler, hvorimod de Geistligheden, Borger= og Almue=Underviisningen vedkommende Sager fremdeles besørges gjennem det kongl. danske Cancelli indtil de kongelige Collegiers Omorganisation kan foregaae. Capitain A. F. Ticherning til Krigsminister, og skal han som saadan overtage Alt til Krigsvæsenet til Lands henhørende. Etatsraad L. N. Hvidt og Høiesteretsadvocat O. Lehmann til Mini(Bl. T.) stre uden Portesenille.
Viborger Samler, 1848-03-27
Deputationen fra Hertugdommerne kjørte i Torsdags Formiddags henimod Kl. 11 til Christiansborg, Slot, som den atter forlod Kl. 1. Baade fra og især til dens Logis hos Consul Hage i Kronprindsessegade ledsagedes den af en meget talrig Folkemasse. Hs. Majestæts til Deputationen givne Svar lyder saaledes: Paa Deres Andragender have Vi at meddele Dem: at det er vor Agt at tilstaae Vort Hertugdomme Holsteen, som en selvstændig tydsk Forbundstat, en paa en udstrakt Valgets Grundlag bygget, i Sandhed fri, Forfatning, hvori navnligen ogsaa Folkevæbning, Trykkefrihed og Forenings ret ville finde deres Fyldestgjørelse; at som Følge deraf Vort Hertugdomme Holsteen ved Siden af en egen Regjering og Militairforfatning ogsaa vil erholde særskilte Finantser, saasnart den gjensidige Opgjørelse, ved Siden af de øvrige Betingelser for en Union med Danmark og Slesvig, er fastsat, at Vi tillige aabent ville slutte Os til Bestræbelserne for Oprettelsen af et kraftigt og folkeligt tydske Parlament; at Vi hverken have Ret eller Magt eller Villie til at indlemme Vort Hertugdomme Slesvig i det tydske Forbund, hvorimod Vi ville styrke Slesvigs uopløselige Forbindelse med Danmark ved en fælleds fri Forfatning; men ved Siden deraf kraftigen ville beskjærme Slesvigs Selvstændighed ved udstrakte provindsielle Jnstitutioner, navnlig en egen Landdag og særskilt Forvaltning. Tillige ville Vi betyde Dem: at det er Vort alvorlige Ønske, i oprigtig Samvirken med Vore kjære og troe Undersaatter, at grundlægge Fred og Frihed i Vore Lande, at Vi tillige erkjende det som den legitime Fyrstes helligste Pligt, med al Magt at beskytte Lovens Herredømme og Landefredens Opretholdelse. Givet paa Vort Slot Christiansborg, den 24de Marts 1848. Frederik R. A. W. Moltke, Conseilspræsident.
Viborger Samler, 1848-03-27
Kongens Hilsen til Kbhavns Jndvaanere. For to Dage siden takkede J Os jublende, fordi Vihavde forekommet Eders Ønsker. Nu takke Vi Eder for den Orden og Ro, J have vedligeholdt i disse Dage. De slesvigholsteenske Afsendinge have Vi svaret, at Vi hverken have Magt eller Villie til at lade Slesvig gaae ind i det tydske Forbund eller adskilles fra Vort elskede Fædreland, men at tvertimod Danmark og Slesvig skulle samles under een frie Forfatning med saa stor som mulig provindsiel Selvstændighed for Slesvig, og at Holsteen derimod som tydsk Forbundstat skal have sin egen frie Forfatning. Vi have nu saaledes gjort de Jndrømmelser, Vi kunne, modtages ikke Vort Tilbud, skulle Vi med Vort hele Danske Folk hævde Danmarks Værdighed. De slesvigholsteenske Afsendinges Sikkerhed betroe Vi Vort danske Folks Ære. Christiansborg Slot, den 24de Marts 1848. Frederik R. A. W. Moltke, Præsident i Statsraadet.
Viborger Samler, 1848-03-27
Deputationen fra Hertugdømmerne afreiste Fredag Eftermiddag Kl. 4, efterat den om Formiddagen var gaaet ombord; vi vide ikke om paa "Hekla eller Skirner, der begge afgik. En uhyre stor Menneskemasse var forsamlet paa Toldboden og Langelinie, hvor man afsang flere fædrelandske Sange og udbragte enthusiastisk Hurraraab for Kongen, Danmark indtil Eideren og det danske Flag. (B. T.) Dampskibene Skirner" og "Hekla", som i Fredags Eftermiddag afgik fra Kbhvn, til Kiel, commanderes af Steen-Bille. (Jfølge Privatbrev fra Kbh. medfulgte endeel Militair.)
Viborger Samler, 1848-03-27
Oberst Hagemann er under 20de Marts bleven udnævnt til Commandant i Kbhavns Fæstning og benaadet med Generalmajors Characteer. Major i Generalstaben v. Baggesen er udnævnt til Oberstlieutenant i bemeldte Stab, og ansat som Commandeur for Generalcommandostaben paa Sjælland. Major G. v. Irminger, Adjutant hos Kongen, indtræder i Majors Numer ved Generalstaben og ansættes som Commandeur for Generalcommandostaben i Nørrejylland og Fyen. Capitain A. v. Harbou er igjen optagen i Krigstjenesten og ansat a la suite i Armeen med hans forhen havte Capitains Anciennitet af 23de Mai 1840, samt med Extragage; hvorhos han er beordret til at forrette Adjutanttjeneste hos Krigsministeren. R. v. Raasløff ved Artilleriebrigaden, der under 20de Marts allern, er tillagt Capitains Characteer, er sendt til Frankrig for at kjøbe 20,000 Geværer. Forrige Løverdags Nat var her en Jldebrand i Springgaden, der var saa voldsom, at Beboerne med Nød og neppe reddede sig.
Viborger Samler, 1848-03-27
Slesvig=Holsteen. Jndsættelsen af en provisorisk Regjering.
Viborger Samler, 1848-03-27
Altona, den 23de Marts. Efter Foranledning af Borgerforeningen har en Comite dannet sig her for en overordentlig Borgerbevæbning. Efter vor Hertugs Befaling exerceres paa Tydsk. Hertugen af Augustenborg er idag ankommen til Hamborg og strax afreist derfra til Berlin.
Viborger Samler, 1848-03-27
Kiel, den 24de Marts (Kl. 1 1/2 om Morgenen). J dette Øieblik er den provisoriske Regjering for Hertugdømmerne proclameret: Prinds Frederik af Augustenborg, Grev Reventlow=Preetz, Beseler, Adv. Bremer i Flensborg, og Consul M. T. Schmidt i Kiel. Efter Modtagelsen, af Efterretningerne fra Kjøbenhavn var Alt afgjort. Militairet fraterniserede strax med Folket. Oberst Høegh har nedlagt Commandoen over Jægercorpset og Major von Sachau (Saggan) har overtaget samme. Borgergarden har i Forening med Militairet besat Vagterne.
Viborger Samler, 1848-03-27
(Kl. 6 om Morgenen.) De herværende Jægere ere i Forening med Studenterne - 800 Md. stærke - beordrede til Rendsborg, og de reise strax. - J dette Øie blik forelæses følgende Proclamation fra den provisoriske Regjering til det forsamlede Folk, "Medborgere.
Viborger Samler, 1848-03-27
Vor Hertug er ved en Folkebevægelse i Kjøbenhavn bleven tvungen til at entledige sine forrige Raadgivere og indtage en fjendtlig Stilling imod Hertugdømmerne. Landsherrens Villie er ikke meere fri, og Landet uden Regjering. - Vi ville ikke taale, at et tydsk Land skal gives til Priis for de Danskes Røverier. Store Farer fordre store Beslutninger; for at forsvare Grændserne, forat opretholde Orden, behøves der en ledende Bestyrelse. Adlydende den bydende Nødvendighed, og styrkede ved den os hidtil udviste Tillid have vi, efterkommende det udgaaede Opraab, foreløbig overtaget Ledelsen af den Regjering, som vi ville føre i Hertugens Navn for at opretholde Landets og vor Hertugs Rettigheder.
Viborger Samler, 1848-03-27
Vi ville strax sammenkalde den forenede Stænderforsamling og tilbagegive den overtagne Magt, naar Landsherren atter er fri eller naar det af Stænderforsamlingen overdrages andre Personer at lede Landets Anliggender.
Viborger Samler, 1848-03-27
Vi ville med al Kraft slutte os til Tydsklands Enheds= og Friheds=Bestræbelser.
Viborger Samler, 1848-03-27
Vi opfordre alle velsindede Jndvaanere i Landet at forene sig med os. Lader os med Fasthed og Orden give det tydske Fædreland et værdigt Vidnesbyrd om den paa triotiske Aand, der besjæler Jndbyggerne i Slesvig=Holsteen.
Viborger Samler, 1848-03-27
Den fraværende Advocat Bremer opfordres til at tiltræde den provisoriske Regjering.
Viborger Samler, 1848-03-27
Kiel, den 24de Marts 1848. Den provisoriske Regjering. (Beseler, Fr. Pr. af August., F. Reventlow, M. T. Schmidt).
Viborger Samler, 1848-03-27
Kiel, den 23de Marts. Da man venter at de danske Tropper ville over Eckernførde forsøge paa at trænge frem til Rendsborg, ere strax Signalcommunicationer indrettede derhen og til Bülck (Indgangen til Eckernførder- og Kieler=Havnen).
Viborger Samler, 1848-03-27
Officiererne ved den herværende Jægerbataillon høre næsten alle hjemme i Hertugdømmerne. Saa meget lettere lader det sig forklare, at Aanden i dette Corps lod forvente en hurtig Overgang til Nationalsagen. J Aftes vare alle danske Cocarder forsvundne endog hos Militairet, og det tydske Flag varede foran Borgervagten og Studentercorpset, som ved Proclamationsacten ligeledes var opstillet foran Raadhuuset. Hele Natten igjennem er der ikke forefalden den mindste Exces.
Viborger Samler, 1848-03-27
Altona, den 24de Marts. Jdag Middags Kl. 12 fandt her en Forsamling Sted i Anledning af Folkebevæbningen. Advocat Lubbes forklarede Hensigten med samme, og Adv. Køhler fortalte de nyeste Tildragelser i Kiel. Derefter stillede Adv. Lübbes det Andragende: at udnævne en Deputation for at opfordre Magistraten til at anerkjende den provisoriske Regjering. Kammerraad Behre, Jernbanedirecteurerne Dietz og Zeise droge som Deputerede til Raadhuset. Magistraten, med Overpræsidenten - Greven af Reventlow-Criminil i Spidsen - gav den Erklæring, at den anerkjendte den provisoriske Regjering. Tropperne fraterniserede med Borgerne. J Aften illumineres Staden. Ved Banetogets Afgang fra Kiel vare allerede 3 Regimenter tagne i Ed og Pligt af den provisoriske Regjering Prinds Frederik skal allerede være i Rendsborg og i Besiddelse af Fæstningen." Og i en anden Efterretning fra Altona af 24de Marts hedder det: "Vore Auctoriteter underordne sig den provisoriske Regjering. Overpræsidenten selv forkyndte i en udførlig Motivering denne Beslutning, opfordrede til at bidrage til Stadens Rolighed og stillede endog de herværende enkelte Danske under den tydske Nationalæres Beskyttelse. Det uendelige Bravo beviiste, at endog ikke de allermindste Excesser ere at befrygte.
Viborger Samler, 1848-03-27
Bevæbnings=Comiteen har strax efter endt Folkeforsamling begyndt sine Forhandlinger, og vil nu ved Samvirken med Auctoriteterne fortsætte samme med den Energi, Sagen kræver. For de Undertegnede (kun 7 a. 800) ere allerede de fornødne Geværer indkjøbte, større Forraad stillede til Disposition. - Agent Lange har stillet til den provisoriske Regjerings Disposition alle sine Forraad af Korn, Meel, Gryn m.m. og det til de Priser, som Regjeringen selv maatte bestemme og i saadanne Betalingsterminer, som den ligeledes selv maatte fastsætte.
Viborger Samler, 1848-03-27
Med Eftermiddagstoget har vor lille Garnison allerede forladt Altona for at anvendes i eller fra Rendsborg paa en mere hensigtsmæssig Maade. "Schleswig=Holstein fun immer! gjenlød det for og efter de vakkre Krigere og tonede tilbage fra dem i ophøiet Samklang. Borgermilitairet har besat Vagten. (Alt. M.)f. D. om Aftenen. Med det Kl. 5 1/2 hertil indtrufne Banetog meldes, at Fæstningen Rendsborg erklærer sig for den provisoriske Regjering; Statholderen er ankommen der, – og modtaget med Jubel. Ogsaa afsendes mere Militair derhen, og navnligen opfordres til at forsyne Fæstningen med Proviant. Bevæbningen bliver mere almindelig; Grændsetolden er ophævet; ingen Told betales længere, navnlig imellem Ottensen og Altona.
Viborger Samler, 1848-03-27
J en Skrivelse fra Kiel af 23de Marts hedder det: Saaledes som i Forgaars 600,000 Rthlr. bleve slæbte fra Bankinstitutet i Altona til Kjøbenhavn, saaledes skulde ogsaa den 22de en lignende Sum bortføres fra den slesvig-holstenske Centralkasse; men Rendsborgs Borgere have vidst at lægge Hindringer i Veien for Borttransporteringen. – J Pløen skal have været et Opløb; Vinduerne sloges ind hos den ubehagelig (?) bekjendte Ritmester Torp. Altona, den 24de Marts. Med Kieler Morgentoget er ankommen en Hr. Ros, der strax ilede til Berlin, for at meddele den sig der opholdende Hertug af Augustenborg Underretning om det i Kiel Passerede. Men allerede i Forveien var en dansk Coureer kommen igjennem Altona, der skal bringe saavel Kongen af Hanover, som Kongen af Preussen Kongen af Danmarks Begjering (Bitte) om Hjelp.
Viborger Samler, 1848-03-27
Efter Brsh. har ogsaa i Eckernførde og i Glückstadt Militairet erklæret sig for den provisoriske Regjering; det marscherer til Rendsborg, hvilken Fæstning befæstes i største Skynding. Man har i Tøihuset fundet Geværer uden Laase, der synes at være i Neumünster, hvorfra man nu vil hente dem. - J Rendsborg er den større Deel af det Sølv, der pr. Post blev draget fra Altona til Kjøbenhavn, bleven anholdt.
Viborger Samler, 1848-03-27
Efter Børsenh. har Hertug Carl af Glücksburg atter overtaget Commandoen over det af Oberst Høegh hidtil commanderede Jægercorps. Foruden denne brave Oberst har ogsaa en Lieutenant nedlagt Commandoen. Obersten maatte imidlertid stille 150 Geværer til Magistratens Disposition. Flere Soldater havde afrevet den danske Cocarde og indfundet sig i "Borgerforeningen. Brs. beretter fremdeles, at Kieler-Jernbane-Administra toren har bekjendtgjort den 24de om Morgenen Følgende "Det er mig befalet af den provisoriske Regjering at transportere til Rendsborg et Antal Tropper. Jeg har derfor føiet til Persontoget de for Tropperne bestemte Waggons til Neumünster, hvorfra et Extratog er forlangt til Rendsborg. Prindsen, hos hvem jeg i dette Øieblik har havt Audients, har iblandt Andet tillige befalet mig at lade Skinnerne oprive, i det Tilfælde, at de Danske skulde lande her, – for at de ikke skulle kunne befordres. De her i Kiel garnisonerende Dragoner ere allerede igaar afreiste til Rendsborg - efter den gamle Regjerings Ordre; dette er anordnet, erklærede Pladscommandanten for at forebygge blodige Collisioner med Folket; thi han saae sig nødsaget til at give befaling til at fyre. Oberst-Lieutenant Fabricius (tidligere i græsk Tjeneste) indtraf i Nat med Coureerheste hertil fra Kjøbenhavn over Rendsborg. Hele Rendsborg var i den frygteligste Gjæring, overalt varede den tydske Fane. Oberstlieutenanten afgaaer strax til Glückstadt for at føre de derværende Batailloner til Rendsborg."
Viborger Samler, 1848-03-27
Udtog af et Brev fra Flensborg af 25de Marts: "Neppe var den provisoriske Regjerings Proclamation ankommen til Slesvig, førend Soldaterne adspurgtes af den som Commandant nu fungerende Major Unzer, der for dristede sig til at løse Soldatesken fra den Ed, den havde svoret den danske Krone, om den vilde gaae overtil den slesv. holsteenske Regjering eller begive sig til Danmark. Af omtr. 120 Md. Dragoner erklærede omtrent Halvdelen og af Jægerne omtrent 30 Md. sig forden provisoriske Regjering; de andre, med Gen. Castenskjold i Spidsen, ankom hertil den 24de om Aftenen og bleve med aabne Arme modtagne af Flensb. Borgere. Under deres Jndmarsch hylede leiede Skrighalse National fangen, dog molesteredes Soldaterne paa ingen Maade. J Morges rykkede den lille, sin Eed troe Skare, videre imod Norden; Jægerne derimod, der om Natten skulle være tracterede af de Eralterede, havde skiftet Sind, og marscherede derefter – tildeels i beruset Tilstand – imod Syden. Jdag oplæstes af Borgemesteren paa Raadhuset, den ham privatin, ikke officielt tilstillede Proclamation fra den provisoriske Regjering og Magistrat og Borgere besluttede, at den Erklæring skulde afgaae til Kjøbenhavn, at Flensborg ligesaa lidt ønsker Hertugdømmet Slesvigs Jncorporation i den danske Stat, – som en Tilslutning til det tydske Forbund, men at det er Flensborgs Ønske at bestaae under den danske Krones Beskyttelse som et selvstændigt Hertugdomme, ikke adskilt og i Forbindelse med Holsten.
Viborger Samler, 1848-03-27
De 36 Jægere, som garnisonere her for at bevogte Filialbanken, ere i dette Øieblik faldne fra og marschere i Aften Syd paa, og i dette Øieblik, da Beretningen sluttes, trække Borgerne op for at bevogte Banken." – J samme Skrivelse omtales, at den patriotisksindede Flensborger Borger And. Christiansen havde overladt Staden 6. a 800 Geværer, af ham bestemte til Ostindien, hvilke Geværer han deels allerede havde erholdt, deels ventede endnu samme Dag. Kun 200 Geværer vare magazinerede hos Christiansen, men alle de øvrige skulle være anholdte af c. 30 Slesvigere, to Mile fra Flensborg, og førte tilbage til Slesvig. Sikkerhedsvagten er desværre kun slet, eller rettere: Borgerne ere næsten ikke armerede og afgive saaledes kun en slet Garanti for Stadens indre Rolighed, end sige nogetsomhelst Forsvar imod eventuelle Angreb udenfra. (*)
Viborger Samler, 1848-03-27
Udtog af et Brev af 25de Marts fra Nordslesvig. Regjeringsraad Hoepfner, som igaar passerede herigjennem fra Kjøbenhavn til Slesvig, er idag retourneret hertil, da han ei kunde komme til Byen Slesvig, og slap med Nød og neppe fra at blive arresteret i Apenrade. Scheel har forladt Slesvig, man veed ei hvorhen. Hvorledes Sagen vil ende er uvis; Stemningen i Nord= og Mellem=Slesvig er dansk, og havde vi kun Militair, var Seieren os vis; men det er sandsynligt, at Preusserne komme hurtigere end Tropperne fra Kjøbenhavn, og begge Hertugdom mer blive da paa Grund af en foregiven almindelig Folkestemning indlemmede i det tydske Forbund. Ridderskabet har nu vistnok Lyst til at sadle om; men det er for sildigt. J dette Øieblik komme flygtende Officierer hertil fra Rendsborg; de have maattet tilbagelægge de første 4 Miil fra Rendsborg tilfods. Den proisoriske Regjering tilbyder de Officierer, som ei ville tage Tjeneste, fri Afreise mod Æresord ei at tjene igjen imod den provisoriske Regjering; i modsat Fald behandles de som Krigsfanger.
Viborger Samler, 1848-03-27
J disse Dage ventes 20,000 Preussere til Holsteen. Overalt i Rendsborg og Apenrade varer det tydske Flag. (*) Laurids Skau opfordrer i "Dvk. til en overordentlig Generalforsamling for den "Slesvigske Forening" Fredagen den 31te De, om Eftermiddagen Kl. 2 i Gjæstgiver Schriters Locale i Haderslev. Det er hvert Medlem tilladt at indføre paalidelige Venner af den slesvigske Sag.
Viborger Samler, 1848-03-27
I Anledning af Begivenhederne i Kjøbenhavn, navnlig det hidtilværende Ministeriums Opløsning, var Odense Torv i Onsdags Aftes brillant illumineret; en stor Menneskemængde samlede sig, vore Sangforeninger afsang fædrelandske Sange, Taller holdtes og der raabtes Hurra for Kongen og Fædrelandet, for de kjøbenhavnske Borgerrepræsentanter og for Dannebroge". (Hemp. A.) Vi ere blevne gjorte opmærksomme paa, og tøve ikke med at offentliggjøre det, til Advarsel for alle Vedkommende, at Værnepligtige, som fra Hertugdømmerne opholde sig her i Egnen, ere ved Breve fra deres Slægtninge i Hjemmet blevne underrettede om, at de ere indkaldte til Rendsborg, skjøndt de aldeles ikke høre til de Klasser, som Hs. Maj. Kongen har befalet indkaldt. Sagen forekommer saaledes idetmindste meget mistænkelig. (Rand. A.) Medborgere!
Viborger Samler, 1848-03-27
Kongen udskriver 2000 Heste til sin Tjeneste til Forsvar for Rigets Ære og Selvstændighed. Hs. Majestæt byder Betaling for samme. Jeg opfordrer Eder til at stille disse Heste uden Betaling til vor ophøiede Konges og Fædrelandets Tjeneste og for at give Exemplet, har jeg i Dag bedet Hs. Majestæt om allernaadigst at modtage til Cavalleri-Tjeneste mine 2de skjønneste, til mit eget Brug anskaffede Heste.
Viborger Samler, 1848-03-27
Enhver der vil følge mit Exempel kan tegne sig paa mit Contoir hvor Lister ere udlagte til hiint Øiemed. Viborg Stiftamt, den 27de Marts 1848. L. Bretton.
Viborger Samler, 1848-03-27
Avertissements. See Tillægget. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-03-27
Tillæg til Viborg Stifts-Tidende" Nr. 52.
Viborger Samler, 1848-03-27
AVERTISSEMENTS. Sørgeligst tilkjendegives fraværende Familie og Venner at Gud, i Eftermiddag Kl. 4, bortkaldte, efter 21 Ugers Sygeleie, fra mig og 4 smaa Børn, min kjære, gode Kone den ømmeste og kjærligste Moder, Marie Elisabeth, Anthonette, født Beutlich, i hendes 36te Aar. Under sin langvarige Sygdom viste hun en sjelden Taalmodighed lige til den sidste Stund, da hun ved en stille Død indgik til Herren. Aandere, den 24de Marts 1848. H. C. Mulvad.
Viborger Samler, 1848-03-27
Udsalg af Manufacturvare.
Viborger Samler, 1848-03-27
Fra imorgen Tirsdagen den 28de Marts indtil Mandagen den 10de April udsælges, imod contant Betaling et Partie Manufacturvare, betydeligt under den sædvanlige Priis, hvoriblandt Thibets, 4 & 34 brede Sirtzer, diverse Shawler, Tørklæder, saavel Silke som Bomuld samt et Parti Baand m. m. m. Viborg, den 27de Marts 1818. D. Philipsen. Lilla Sirtser, ere med Dags Pakkepost arriverede hos M. N. Samson. Viborg, den 16de Marts 1818. Broderier, ere ligeledes arriverede hos M. N. Samson.
Viborger Samler, 1848-03-27
Undertegnedes Lager har i disse Dage erholdt nye Tilførsler, bestaaende af alle Haandværksredskaber, Høvlejern, Huggejern, FileRasper, Saugeblade, Alt engelske Vare. End videre dobbelte Dørlaase, enkelte dito, Hængsler, Skruer m. m., som Alt sælges billig af Viborg, den 17de Marts 1848. N. P. Holmgaard. Spille kort er atter arriveret hos N. P. Holmgaard.
Viborger Samler, 1848-03-27
Nye hjemkomne Frugter: Appelsiner & Citroner, faaes meget billig hos J. Samson, Syltede Løg, fiin Capers, Cajenne Peber, Carystof, Mixepickles, syltet Jngefær, Soya, Vanille, Bamb. Kirsebær faaes alt i nye Vare til billigste Priser hos J. Samson. Melange=Tobak paa Foust. & Kasser, fiin Snuus paa Flasker, flere Sorter gode Cigarer, er nylig arriveret hos J. Samsom.
Viborger Samler, 1848-03-27
Nogle Skjepper Nødløg kunne endnu faaes hos J. Samson. Nogle 100 sk. Rug, Byg og Havre-Halm, af udmærket Qvalitet, kan faaes hos A. Hammershøi.
Viborger Samler, 1848-03-27
Nogle L. fiin Uld kan kjøbes af Jacob Thisted.
Viborger Samler, 1848-03-27
Hauge= og Blomsterfrøe, er nylig arriveret fra Lübeck i friske og ægte Vare og faaes hos P. C. Dige. Skive, den 28de Februar 1848.